緣識  其一
作者：宋太宗
朝代：宋

paragraphs: 淳化四年立春節，喜遇韶光看白雪。
祥雲景象一時呈，凝情靄郁比難說。
人心丕變顔容別，樂天順敘皆胥悅。
土牛擊後便駈耕，萬物從茲萌牙發。
麗日遲遲影漸長，梅花嶺上明皎潔。
懽抃陳儀隘九重，乾坤瑞氣初融泄。
真風大布色無窮，春盤鮮盛排羅列。
隆興煥耀太平宜，預祈豐稔名香藝。
淺情之人莫共語，引爾回邪非處所。
爭似淡交得久長，小人終是無規矩。